Det Bergenske Dampskibsselskab

Det Bergenske Dampskibsselskab (BDS) var et norsk rederi som ble stiftet i Bergen 12. desember 1851. Formålet var å drive rutetrafikk mellom Bergen og hansestaden Hamburg i Tyskland.

Historikk
Rederiet fikk sitt første skip DS «Bergen» året etter etableringen. Opp gjennom årene startet BDS flere ruter til andre europeiske land, og senere også til Amerika. BDS var også et hurtigruterederi fra 1894 til 1979. I 1927 fikk BDS overlevert luksus-cruiseskipet MY «Stella Polaris» som skulle gjøre rederiets navn kjent over hele verden.

Andre verdenskrig
Fra utbruddet av andre verdenskrig i 1939 og frem til angrepet på Norge 9. april 1940 var Bergen et spionreir, der spesielt tyske og engelske - men tidvis også franske og sovjetiske - agenter var aktive. Nordenfjeldske hadde lokaler på Bradbenken i Slottsgaten 1, bygget i 1919«Slottsgaten», bergenbyarkiv.no]</ref> og i dag driftet som hotell.<ref>[https://www.bergenbyarkiv.no/bergenbyleksikon/arkiv/14013915 «Hotell Havnekontoret», bergenbyarkiv.no Også det britiske konsulatet holdt til her, med administrasjon av konvoier og kartlegging av tyske aktiviteter - mens de selv ble observert av tysk etterretning, Abwehr, forkledd som sildeimportøren «Deufrika» med adresse på Torgallmenningen. 9. april måtte den engelske spesialagenten Andrew Croft i hast brenne de hemmelige dokumentene som ble oppbevart i Slottsgaten 1, men ble nødt til å flykte fra byen før han var ferdig. Abwehr-offiseren Hermann Bode med oppdraget die Papiere des Consular Shippingadviser sicherzustellen («å sikre seg papirene til konsulatets shipping-rådgiver») fant dermed Crofts kodebok etterlatt i Slottsgaten. Funnet ble sendt til Berlin, der kodeknekkerne løste fire britiske koder, deriblant den særdeles viktige Merchant Navy Code («handelsflåtens kode»). Slik fikk tyskerne kjennskap til hvor de allierte konvoiene ville gå, så tyske ubåter kunne finne dem.Lars Kvamme og Terje Valestrand: «Et ukjent kodekupp i Bergen ga tyskerne forsprang», Bergens Tidende 9. april 2015

Under Thomas S. Falcks ledelse tok BDS på seg en mengde oppdrag for den tyske okkupasjonsmakten, deriblant frakt av sement fra Tyskland til Norge.Bergens Tidende: Såret som aldri vil gro (publisert 7. oktober 2006) Besøkt 18. mars 2015 Samtidig var 13 av rederiets skip underlagt Nortraships (og dermed alliert) kontroll.
miniatyr|DS «Midnatsol» med nasjonalitetsmerker for sivile fartøyer i 1943.
miniatyr|MY «Stella Polaris» under svensk flagg i 1965.
miniatyr|Etter at hun ble veteranskip, har MS «Nordstjernen» fått tilbake BDS' tre hvite skorsteinsringer.

Overtagelse
Selskapet ble oppkjøpt av Sandefjordselskapet Kosmos AS i november 1984, og ble videresolgt til RoNoTro AS i desember 1988. BDS ble da stykket opp, og virksomheten videreført av de nye eierne. BDS' skorsteinsmerke med tre hvite ringer forsvant for alltid. J. Ludwig Mowinckels rederi kjøpte i 1990 arkivet, kontorbygningen og rettighetene til å bruke navnet og symbolene til Det Bergenske Dampskibsselskab. Rederiet eksisterer derfor fortsatt på papiret og har et eget styre, men lite tyder på at Mowinckels kommer til å gjøre bruk av sine rettigheter og aktivere rederiet igjen.

 Noen av rederiets skip 
Se også Liste over hurtigruteskip for BDS' historie i hurtigruten.
 Navn  Tidsrom DS «Orion»  1874–1903 DS «Capella»  1885–1943 DS «Sirius»  1885–1940 DS «Neptun»  1890–1928 DS «Mira»  1891–1941 DS «Irma»  1905–1944 DS «Lyra» (1905)  1905–1913 DY «Meteor»  1915–1916 DS «Canis»  1915–1917 DY «Meteor»  1922–1945 MS «Rigel»  1924–1944 DS «Nova»  1925–1949 DS «Lyra» (1912)  1925–1954 MY «Stella Polaris»  1927–1951 DS «Ariadne»  1930–1941 DS «Venus»   TS «Leda»  1953–1979 MS «Meteor»  1955–1971

 Referanser 

 Kilder 
Liv Marit Haakenstad: Slektsgranskerens guide til utvandringen 1825–1930. Orion forlag 2008. ISBN 978-82-458-0848-3
Bergen byleksikon: Bergenske Dampskibsselskab Besøkt 18. mars 2015

Kategori:Tidligere norske rederier
Kategori:Hurtigruterederier
Kategori:Sjøfart i Bergen
Kategori:Selskaper etablert i 1851
Kategori:Selskaper opphørt i 1984
Kategori:Bergen havn
Kategori:Haugesund havn
Kategori:Stavanger havn
Kategori:1851 i Norge
Kategori:1984 i Norge
Kategori:Tidligere transportselskaper i Hordaland
Kategori:Artikler i sjøfart-prosjektet